Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 520/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Côtes de Bordeaux Saint-Macaire«

PDO-FR-A0707-AM03

Meddelelsesdato: 26. oktober 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Officiel geografisk kode

Kommunerne i det geografiske område og området i umiddelbar nærhed er blevet ajourført med den officielle geografiske kode.

Det geografiske områdes perimeter forbliver helt den samme.

Punkt 6 og 9 i enhedsdokumentet ændres.

2. Afgrænset parcelområde

I produktspecifikationens kapitel 1, afsnit IV, punkt 2, indsættes ordene »og den 3. juni 2021« efter ordene »den 3. maj 2017«.

Formålet med denne ændring er at tilføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende beskyttede oprindelsesbetegnelse.

Enhedsdokumentet berøres ikke af denne ændring.

3. Dato for cirkulation mellem godkendte oplagshavere

Kapitel 1, afsnit IX, punkt 5, litra b), om datoen for cirkulation af vin mellem godkendte oplagshavere udgår.

Denne ændring medfører ikke en ændring af enhedsdokumentet.

4. Henvisning til kontrolorganet

Ordlyden af henvisningen til kontrolorganet er revideret for at harmonisere den med de andre produktspecifikationer. Denne ændring er alene redaktionel.

Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

Côtes de Bordeaux Saint-Macaire

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Tørre hvidvine

KORTFATTET TEKSTBESKRIVELSE

Druesorten Sémillon B har ofte delikate aromaer af blomster og hvide frugter efterfulgt af en fyldig og sød smag i munden. Den ledsages ofte af druesorterne Sauvignon B, Sauvignon gris G og Muscadelle B, som tilfører frugtagtige noter og friskhed.

Maksimalt naturligt alkoholindhold i volumen: 11 %.

Indhold af gæringsdygtigt sukker: under 4 g/l.

Efter berigelse overstiger vinens totale alkoholindhold i volumen ikke 13,5 %.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i meq/l Maksimalt indhold af flygtige syrer (i meq/l) 13,26 Maksimalt totalt svovldioxidindhold (i mg/l) 200

2. Halvsøde hvidvine

KORTFATTET TEKSTBESKRIVELSE

Druesorten Sémillon B har ofte delikate aromaer af blomster og hvide frugter efterfulgt af en fyldig og sød smag i munden. Den ledsages ofte af druesorterne Sauvignon B, Sauvignon gris G og Muscadelle B, som tilfører frugtagtige noter og friskhed.

Maksimalt naturligt alkoholindhold i volumen: 13,5 %.

Indhold af gæringsdygtigt sukker: 34-45 g/l.

Berigelse ved hjælp af tørsukring eller koncentreret rektificeret druemost må ikke bevirke, at det totale alkoholindhold i volumen efter berigelsen overstiger 15 %. Berigelse ved hjælp af delvis koncentrering af druemost bestemt til vinforarbejdning er tilladt op til en koncentration på 10 % af den berigede mængde. På denne måde kan det totale alkoholindhold i volumen forhøjes til 16 % vol.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) 16 Minimalt virkeligt alkoholindhold (i % vol.) 11,5 Minimalt totalt syreindhold i meq/l Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 300

3. Søde hvidvine, der betegnes som hedvine

KORTFATTET TEKSTBESKRIVELSE

Druesorten Sémillon B har ofte delikate aromaer af blomster og hvide frugter efterfulgt af en fyldig og sød smag i munden. Den ledsages ofte af druesorterne Sauvignon B, Sauvignon gris G og Muscadelle B, som tilfører frugtagtige noter og friskhed. Søde vine, der betegnes som hedvine, har en stor aromatisk kompleksitet med noter af navnlig citrusfrugter, honning og krydderier.

Maksimalt naturligt alkoholindhold i volumen: 16 %.

Indhold af gæringsdygtigt sukker: over 45 g/l.

Enhver berigelse i forbindelse med fremstillingen af disse vine er forbudt.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold i meq/l Maksimalt indhold af flygtige syrer (i meq/l) 25 Maksimalt totalt svovldioxidindhold (i mg/l) 400

5. Vinfremstillingsmetoder

5.1. Væsentlige ønologiske fremgangsmåder

1. Vindyrkningsmetoder

Dyrkningspraksis

Beplantningstætheden på vinmarkerne er mindst 4 500 vinstokke pr. hektar. På disse vinmarker må afstanden mellem rækkerne ikke overstige 2,50 m, og afstanden mellem vinstokkene i samme række må ikke være under 0,85 m.

Beskæringen skal finde sted senest 1. maj. Vinstokkene beskæres til højst 10 skud pr. stok, enten med enkel, dobbelt eller blandet Guyot-beskæring eller med kort beskæring (Royat-beskæring eller i vifteform).

Søde vine, der betegnes som hedvine, fremstilles af druer, som høstes ved håndkraft, når de er overmodne (forekomst af ædel råddenskab) og i flere omgange.

2. Berigelse

Væsentlig ønologisk fremgangsmåde

Enhver berigelse i forbindelse med fremstillingen af søde vine, der betegnes som hedvine, er forbudt.

Efter berigelse må de tørre vines totale alkoholindhold i volumen ikke overstige 13,5 %.

For de halvsøde vine må berigelse ved hjælp af tørsukring eller koncentreret rektificeret druemost ikke bevirke, at det totale alkoholindhold i volumen efter berigelsen overstiger 15 %. Berigelse ved hjælp af delvis koncentrering af druemost bestemt til vinforarbejdning er tilladt op til en koncentration på 10 % af den berigede mængde. På denne måde kan det totale alkoholindhold i volumen forhøjes til 16 % vol.

5.2. Maksimale udbytter

1. Tørre hvidvine

60 hektoliter pr. hektar.

2. Halvsøde hvidvine

55 hektoliter pr. hektar.

3. Søde hvidvine, der betegnes som hedvine

40 hektoliter pr. hektar.

6. Afgrænset geografisk område

Druehøsten, fremstillingen, forarbejdningen og lagringen af vinene finder sted i følgende kommuner i departementet Gironde i henhold til den officielle geografiske kode af 15. marts 2021: Caudrot, Le Pian-sur-Garonne, Saint-André-du-Bois, Saint-Laurent-du-Bois, Saint-Laurent-du-Plan, Saint-Macaire, Saint-Martial, Saint-Martin-de-Sescas, Saint-Pierre-d’Aurillac og Sainte-Foy-la-Longue.

7. Primær(e) druesort(er)

Muscadelle B

Sauvignon B — Sauvignon blanc

Sauvignon gris G — Fié gris

Semillon B

8. Tilknytning til det geografiske område

Det geografiske område ligger på Garonneflodens højre bred 40 km fra Bordeaux oven for Garonne og i nærheden af Langon på den anden bred.

Det geografiske område nyder godt af et tempereret klima og påvirkningerne fra Garonnedalen, som navnlig mindsker risikoen for frost om foråret. Området er kendetegnet ved et meget bølgende landskab med skråninger, der i væsentlig grad er parallelle med floden, og som Garonnes bifloder, der har skabt brede dale i molasse- og kalkskråningerne, gør dybe indsnit i.

I det geografiske område er de parceller, der er beliggende på flodaflejringer fra nyere tid, blevet udelukket fra det præcist afgrænsede parcelområde, hvor druerne høstes. Det samme gælder de parceller, som af naturlige årsager er dårligt drænede og har hydromorf jord, eller de sure udvaskede jorde med pseudogley, som man finder på de nordlige skråninger, hvor der vokser blandskove. Udelukket er også dalbundene, de parceller, som er omsluttet af skov eller udsat for risikoen for forårsfrost, samt urbaniserede områder, grusgrave eller stenbrud (kalk eller ler), gamle højskove og blandskove, hvor der ikke tidligere er dyrket vin.

Parcellerne på de sydlige skråninger, som er veleksponerede og har sandblandet lerjord eller er dannet på grussenge, som hviler på »Agenaismolasse«, fremmer et originalt udtryk hos de hvide druesorter og navnlig druesorten Sémillon B.

Denne afgrænsning kræver en optimal forvaltning af planten og kontrol med dens vækstkraft og produktionspotentiale, som afspejles i strenge beskæringsregler, som har til formål at begrænse produktionen pr. vinstok, en tilstrækkelig beplantningstæthed, regler for espalieropbinding og bladhøjde samt en nøje fastsat maksimal belastning pr. vinstok. Vine med betegnelsen »Côtes de Bordeaux Saint-Macaire«, som er kendetegnet ved at være halvsøde og runde eller ved deres aromatiske udtryk, skal således fremstilles af druer, der høstes godt modne.

Endelig kontrolleres udbyttet ud fra den produkttype, der fremstilles (tørre hvidvine, halvsøde hvidvine eller hedvine). Jo lavere udbytte, jo højere sukkerindhold i produktet. Hvidvine med gæringsdygtigt sukker udgør hovedparten af produktionen, mens produktionen af tørre hvidvine er mere begrænset.

Druesorten Sémillon B har ofte delikate aromaer af blomster og hvide frugter efterfulgt af en fyldig og sød smag i munden. Den ledsages ofte af druesorterne Sauvignon B, Sauvignon gris G og Muscadelle B, som tilfører frugtagtige noter og friskhed.

Vinene har følgende benævnelser alt efter druernes modningsgrad:

— »tør«, når der er tale om hvidvine med et indhold af gæringsdygtigt sukker på under 4 g/l.

— »halvsød«, når der er tale om hvidvine med et indhold af gæringsdygtigt sukker på 34-45 g/l.

Søde vine, der betegnes som hedvine, fremstilles af druer, som høstes ved håndkraft i flere omgange, når de er overmodne. Indholdet af gæringsdygtigt sukker overstiger 45 g/l. Enhver berigelse er forbudt. Lagringsperioden, der som minimum varer til 15. marts i året efter høståret, er nødvendig for, at de modnes og udvikler mere komplekse aromaer. De har en stor aromatisk kompleksitet med noter af navnlig citrusfrugter, honning og krydderier.

Den knowhow, der er udviklet inden for et producentfællesskab, har fremmet anerkendelsen af »Côtes de Bordeaux-Saint-Macaire« som kontrolleret oprindelsesbetegnelse for vine, der fremstilles i et geografisk miljø, som er særlig gunstigt for dyrkning af hvide druesorter. Selv om produktionen har været begrænset siden 1990’erne som følge af rødvinsproduktionens udvikling, har en lille gruppe producenter holdt liv i det omdømme og ry, som vin med betegnelsen »Côtes de Bordeaux-Saint-Macaire« har opnået, takket være deres dynamiske tilgang og historiske tilknytning til produktionen af hvidvine og navnlig hedvine.

9. Andre vigtige betingelser (emballering, mærkning og andre krav)

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Området i umiddelbar nærhed, som er genstand for undtagelsen vedrørende fremstilling, forarbejdning og lagring af vinene, omfatter følgende kommuner i departementet Gironde i henhold til den officielle geografiske kode af 15. marts 2021: Casseuil, Castelviel, Gironde-sur-Dropt, Gornac, Morizès, Mourens, Saint-Exupéry, Saint-Félix-de-Foncaude, Saint-Germain-de-Grave, Saint-Maixant, Saint-Pierre-de-Bat, Semens, Toulenne og Verdelais.

Mærkning: Valgfrie angivelser

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle de valgfrie angivelser anføres på etiketterne med bogstaver, der hverken i højde eller bredde er mere end dobbelt så store som bogstaverne i navnet på den kontrollerede oprindelsesbetegnelse.

Vine med et indhold af gæringsdygtigt sukker (glukose og fruktose) på højst 4 g/l skal have benævnelsen »tør«.

Vine med et indhold af gæringsdygtigt sukker (glukose og fruktose) på 34-45 g/l skal have benævnelsen »halvsød«.

Mærkning: Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den større geografiske enhed »Vin de Bordeaux« eller »Grand Vin de Bordeaux« kan fremgå af etiketten på vin med den kontrollerede oprindelsesbetegnelse. De skrifttegn, som anvendes for den større geografiske enhed, må hverken i højden eller bredden være større end to tredjedele af størrelsen af de skrifttegn, som anvendes i den kontrollerede oprindelsesbetegnelses navn.

Link til produktspecifikationen

http://info.agriculture.gouv.fr/gedei/site/bo-agri/document_administratif-234215e6-a777-434c-a2b2-450d9e9fb46f

(1) EFT L 9 af 11.1.2019, s. 2.